Kaisar Xianfeng (Hanzi: 咸丰, 17 Juli 1831-22 Agustus 1861) ya iku maharaja Manchu ka-9 lan maharaja ka-7 saka Dhinasti Qing wiwit bangsa minoritas iku nguwasani Tiongkok. Dhèwèké nguwasani pamaréntahan wiwit taun 1850 nganti tekan taun 1861. Pamaréntahané ya iku dadi kemundurané saka bangsa Tiongkok amarga ora kuwawa anggoné ngadhepi rongrongan bangsa-bangsa asing lan korupsi kang ana ing tataran pamaréntahan. Xianfeng mati kanthi kaanan kang mesakaké ya iku ana ing pasanggrahan ratu ing Chengde, Hebei sawisé minggat saka kutha krajan nalika ana serangan saka bangsa kulon ing Beijing.